Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
6 ต.ค. 2559

Daily Trading Strategy(บ่าย) – บล.ธนชาต
 
SET ปรับขึ้น นำโดยหุ้นขนาดเล็ก-กลาง… “ซื้อ” IRPC
ดัชนี SET อยู่ที่ 1,517.53 จุด +7.61 จุด +0.50% ปริมาณซื้อขาย 23,729 ลบ.
 
แนวรับ :          1,509 / 1,500          แนวต้าน :          1,520 / 1,524
 
สรุปทิศทางและแนวโน้มตลาด
SET ยังคงแข็งแกร่งว่าหุ้นภูมิภาค: หนุนโดยหุ้นขนาดเล็ก-กลาง รวมถึงหุ้นกลุ่มพลังงาน ที่ปรับขึ้นตามราคาน้ำมันที่เพิ่มแรงเมื่อคืนนี้ แนะนำเพิ่มพอร์ต “Trading” หลังสัญญาณทางเทคนิคปรับตัวดีขึ้นตั้งแต่ SET ทะลุ 1,506 จุดขึ้นมา แต่ยังคงน้ำหนักพอร์ตหลักไว้อยู่ เนื่องจากยังมีความที่ SET จะ “ผันผวน” และ “พักฐาน” ใน 1-3 เดือนข้าง
เน้น “ซื้อ” IRPC: การปรบสูงขึ้นของค่าการกลั่น (Refining Margin) จากระดับ US$3/bbl ในเดือน ส.ค.มาที่ระดับ US$7/bbl ในปัจจุบัน และคาดว่าค่าการกลั่นจะทรงตัวในระดับสูงไปจนถึงปลายปีนี้ หรือช่วงฤดูหนาวที่มีความต้องการใช้น้ำมันดีเซลเพิ่มขึ้น โดยแนะนำ “ซื้อ” IRPC (เป้าหมายพื้นฐาน 6.80 บาท – แนวต้านระยะสั้น 5.15/ 5.30) ที่ราคาหุ้นยังคง laggard หุ้นกลุ่มโรงกลั่น และได้รับผลดีจากค่าการกลั่น และส่วนต่างระหว่างผลิตภัณฑ์ปิโตรฯกับวัตถุดิบที่สูง รวมไปถึงการ Upgrade โรงกลั่นที่เข้ามาตั้งแต่เดือน ก.ค.หนุนอัตรากำไรใน 3Q16 ปัจจุบันให้ผลตอบแทนจากเงินปันผล 5.4-6.8% ทางเทคนิค ผ่าน 5.0 บาทมาแล้ว ลุ้นทดสอบ 5.15 บาท และ 5.30 บาท ต่อไป
 
หุ้นที่น่าสนใจทางเทคนิค
COM7 “ซื้อ” ราคาหุ้นดีดตัวฟื้นตัวขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงสนับสนุน สอดคล้องกับเครื่องมือ DI+ และ MACD เป็นบวกชี้ขึ้น เป็นจังหวะเก็งกำไร มีแนวต้านแรกที่ 11.40 บาท และถัดไปที่ 12.00 บาท
CMR “ซื้อ” ราคาหุ้นเริ่มดีดตัวขึ้นอีกครั้ง พร้อมปริมาณการซื้อขายเริ่มสูงขึ้นอีกครั้งหลังพักตัว สอดคล้องกับเส้นค่าเฉลี่ยระยะสั้นทำ Golden Cross สนับสนุน เป็นจังหวะซื้อเก็งกำไร มีแนวต้านแรกที่ 5.35 บาท และเป้าหมายถัดไปที่ 5.75 บาท
MEGA “ซื้อ” ราคาหุ้นดีดตัวขึ้นทะลุกรอบสามเหลี่ยมด้านเท่า พร้อมปริมาณการซื้อขายหนาแน่น สอดคล้องกับเครื่องมือ MACD เป็นบวกตัด Signal ชี้ขึ้น มีโอกาสแกว่งตัวขึ้นต่อเนื่อง มีแนวต้านแรกที่ 20.40 บาท และแนวต้านถัดไปที่ 21.00 บาท